રાજુલા જાફરાબાદ તાલુકાના ખેડૂતોને પછાલા વર્ષનાં વીમાના નાણાંમાં હળહળતો અન્યાય બાબતે ધારાસભ્ય અંબરીષભાઈ ડેરનાં નેતૃત્વમાં ખેડૂત મહાસંમેલન ૧૦ મી ઓગસ્ટે યોજાશે સરકાર દ્વારા ૨૦૧૭ના વર્ષનાં ખરીફ પાકોના વીમાના નાણાં ફાળવવામાં આવ્યા છે પરંતુ અમરેલી જિલ્લાના ૧૦ તાલુકામાં રાજુલા તાલુકાની બાદબાકી થતાં ખેડૂતોમાં ભારે રોષ જોવા મળ્યો હતો તો બીજી તરફ જાફરાબાદ તાલુકાને ફક્ત ૮૮૦૦૦ હજાર રૂપિયા ફાળવવામાં આવ્યા છે જાફરાબાદના ખેડૂતો દીઠ ગણતરી કરતાં ૧૨ રૂપિયા ભાગે આવે તેવાં મામુલી રકમની ફાળવણી કરતા બંને તાલુકાના ખેડૂતોને સરકાર દ્વારા હળહળતો અન્યાય કર્યો છે